Peter Gentzel
<s>Hans Peter Ludvig Gentzel (Göteborg, 12. listopada 1968.) je umirovljeni švedski rukometni golman i repezentativac, jedan od najboljih golmana svoje generacije.</s><s>S reprezentacijom Švedske je bio trostruki europski prvak, svjetski prvak (1999.) godine te osvajač olimpijskog srebra u Sydneyju 2000. godine.</s><s>Gentzel je od 1998. do 2002. godine tri puta za redom bio proglašavan najboljim golmanom EHF Eura.</s>

<s>Karijeru je započeo u IK Helmu, da bi 1989. godine prešao u Redbergslids IK, s kojim je šest puta bio nacionalni prvak.</s><s>Nakon dvije godine u Španjolskoj, prelazi u Njemačku, prvo u HSG Nordhorn, gdje igra osam sezona, a onda u THW Kiel, gdje nakon jedne sezone završava karijeru.</s><s>Za reprezentaciju je debitirao 1992. godine, a umirovio se 2009. godine, nakon EHF Eura, skupivši 224 nastupa.</s>

<s>Nakon povratka u Švedsku 2010. godine, radio je kao dio stručnog tima na pripremi Svjetskog prvenstva 2011. godine.</s><s>Početkom 2011. godine postao je dio uprave novoosnovane organizacije Svensk Elithandboll.</s>

<s>Švedski rukometaši
Svjetski prvaci u rukometu
Europski prvaci u rukometu</s>

